**Sākotnējās ietekmes novērtējuma ziņojums (anotācija) par Ministru kabineta noteikumu projektiem, kas paredz tiesību aktu atzīšanu par spēku zaudējušiem individuālajiem aizsardzības līdzekļiem un iekārtām, kurās tiek izmantots gāzveida kurināmais**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekti izstrādāti ņemot vērā Eiropas Parlamenta un Padomes 2016.gada 9.marta Regulas (ES) 2016/425 *par individuālajiem aizsardzības līdzekļiem un ar ko atceļ Padomes Direktīvu 89/686/EEK* un Eiropas Parlamenta un Padomes 2016.gada 9.marta Regulas (ES) 2016/426 *par gāzveida kurināmā iekārtām un ar ko atceļ Direktīvu 2009/142/EK* spēkā stāšanos. Tā kā minētās Regulas ir tieši piemērojamas un atceļ Direktīvas, kas tika pārņemtas nacionālajā tiesību sistēmā, ir nepieciešams novērst normu dublēšanos.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekti izstrādāti, lai novērstu tiesību normu dublēšanos, ņemot vērā Eiropas Parlamenta un Padomes 2016.gada 9.marta Regulas (ES) 2016/425 *par individuālajiem aizsardzības līdzekļiem un ar ko atceļ Padomes Direktīvu 89/686/EEK* (turpmāk – Regula 2016/425) un Eiropas Parlamenta un Padomes 2016.gada 9.marta Regulas (ES) 2016/426 *par gāzveida kurināmā iekārtām un ar ko atceļ Direktīvu 2009/142/EK* (turpmāk – Regula 2016/426) spēkā stāšanos.Izdoti saskaņā ar likuma "Par atbilstības novērtēšanu" 7.pantu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2003.gada 11.februāra noteikumi Nr.74 "Prasības individuālajiem aizsardzības līdzekļiem, to atbilstības novērtēšanas kārtība un tirgus uzraudzība" (turpmāk – Noteikumi Nr.74) un Ministru kabineta 2001.gada 10.aprīļa noteikumi Nr.163 “Noteikumi par iekārtām, kurās tiek izmantots gāzveida kurināmais” (turpmāk – Noteikumi Nr.163) nosaka attiecīgā normatīvā akta objekta būtiskās prasības un to uzraudzības mehānismu (atbilstības novērtēšanas procedūras), kā arī tirgus uzraudzības mehānismu un tirgus uzraudzības institūciju – Patērētāju tiesību aizsardzības centrs (turpmāk – PTAC).Noteikumos Nr.74 un Noteikumos Nr.163 iekļautās normas izriet no Padomes 1989.gada 21.decembra Direktīvas 89/686/EEK *par dalībvalstu tiesību aktu tuvināšanu attiecībā uz individuālajiem aizsardzības* *līdzekļiem* (turpmāk – Direktīva 89/686/EEK) un Eiropas Parlamenta un Padomes 2009. gada 30. novembra Direktīvas 2009/142/EK *par iekārtām, kurās izmanto gāzveida kurināmo* (turpmāk – Direktīva 2009/142/EK)2016.gada 31.marta Eiropas Savienības Oficiālajā vēstnesī (L 81/51 un L81/99) tika publicēta Regula 2016/425 un Regula 2016/426. Minētās Regulas nosaka individuālo aizsardzības līdzekļu un gāzveida kurināmo iekārtu būtiskās drošuma prasības, prasību uzraudzības mehānismu (atbilstības novērtēšanas procedūras), uzņēmēju (ražotājs un tā pilnvarotais pārstāvis, importētājs, izplatītājs) pienākumus un tirgus uzraudzības kārtību.Salīdzinājumā ar Noteikumiem Nr.74 un Noteikumiem Nr.163 Regulās:- iekļautas vairākas skaidrojošas definīcijas; - izklāstīti, ražotāju, pilnvaroto pārstāvji, importētāju, izplatītāju pienākumi, kā arī precizēts atbildību un pienākumu sadalījums attiecīgo produktu piegādes ķēdē;- uzlabotas prasības attiecīgo produktu izsekojamībai;- noteiktas skaidrākas prasības paziņotajām institūcijām atbilstības novērtēšanas pakalpojumu veikšanai;- precīzāk noteikta tirgus uzraudzības iestādes pienākumi, kā arī noteikts pienākums importētājiem un izplatītājiem, kas ir piegādājuši prasībām neatbilstošus attiecīgos produktus, sadarboties ar tirgus uzraudzības iestādi un veikt nepieciešamās korektīvās darbības.Regulās noteiktais atbilstības novērtēšanas institūciju (paziņoto institūciju) akreditācijas un paziņošanas kārtības regulējums noteikts Ministru kabineta 2008.gada 16.decembra noteikumos Nr.1059 “Noteikumi par atbilstības novērtēšanas institūciju novērtēšanu, akreditāciju un uzraudzību” (turpmāk – Noteikumi Nr.1059) un Ministru kabineta 2013.gada 3.decembra noteikumos Nr.1376 “Kārtība, kādā izveido paziņošanas komisiju, kā arī kārtība, kādā komisija pieņem lēmumu un paziņo Eiropas Komisijai par atbilstības novērtēšanas institūcijām, kas veic atbilstības novērtēšanu reglamentētajā sfērā” (turpmāk – Noteikumi Nr.1376) savukārt institūcija, kas veic Regulās noteikto tirgus uzraudzību noteikts Ministru kabineta 2006.gada 1.augusta noteikumos Nr.632 “Patērētāju tiesību aizsardzības centra nolikums”. Tādējādi Noteikumu projektu mērķis ir novērst tiesību normu dublēšanos, ņemot vērā Regulas 2016/425 un Regulas 2016/426 spēkā stāšanos un tiešo piemērojamību.Saskaņā ar Regulas 2016/425 46.pantu, 2018.gada 21.aprīlī tiek atcelta Direktīva 89/686/EEK savukārt saskaņā ar Regulas 2016/426 45.pantu, 2018.gada 21.aprīlī tiek atcelta Direktīva 2009/142/EK.Ņemot vērā iepriekš minēto, Noteikumi Nr.74 un Noteikumi Nr.163 jāatzīst par spēku zaudējušiem ar Projektu apstiprināšanas brīdi Ministru kabinetā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Galvenokārt tiesiskais regulējums ietekmēs individuālo aizsardzības līdzekļu un gāzveida kurināmo iekārtu ražotājus, to pilnvarotos pārstāvjus, importētājus un izplatītājus. Vienlaikus regulējums skars tirgus uzraudzības iestādi – PTAC, nacionālo akreditācijas institūciju – valsts aģentūru “Latvijas Nacionālo akreditācijas birojs”, kā arī atbilstības novērtēšanas institūcijas, kurām būs nepieciešams pielāgoties jaunajam regulējumam (Latvijā šobrīd nav šādu institūciju). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts administratīvo slogu nepalielina, taču tas uzlabos uzņēmējdarbības vidi, jo regulējums tiks padarīts saprotamāks un caurspīdīgāks tā lietotājiem un piemērotājiem. |
| 3. | Administratīvo izmaksu monetārs novērtējums | Noteikumu projekti neparedz administratīvo izmaksu izmaiņas |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā Regulas 2016/425 un Regulas 2016/426 spēkā stāšanos, ar Projektiem tiek atzīti par spēku zaudējušiem Ministru kabineta 2003.gada 11.februāra noteikumi Nr.74 "Prasības individuālajiem aizsardzības līdzekļiem, to atbilstības novērtēšanas kārtība un tirgus uzraudzība" un Ministru kabineta 2001.gada 10.aprīļa noteikumi Nr.163 “Noteikumi par iekārtām, kurās tiek izmantots gāzveida kurināmais”.Atbilstoši spēkā esošajām tiesību normām, nav nepieciešams izstrādāt jaunus normatīvo regulējumu, jo Regulā 2016/425 un Regulā 2016/426 noteiktie dalībvalstu pienākumi, kā arī dalībvalstīm paredzētās tiesības veikt noteiktas darbības noteiktas šādos normatīvos aktos:* Noteikumi Nr.1376 nosaka paziņoto institūciju paziņojošo iestādi un paziņošanas kārtību (Regulas 2016/425 20.-23; 28.-31.pants un Regulas 2016/426 19.-22; 27.-30. pants)
* Ministru kabineta 2018. gada 27. marta noteikumos Nr.178 “Grozījumi Ministru kabineta 2006. gada 1. augusta noteikumos Nr. 632 “Patērētāju tiesību aizsardzības centra nolikums”” PTAC ir noteikta kā tirgus uzraudzības institūcija Regulas 2016/425 un Regulas 2016/426 izpratnē.
* Administratīvās sankcijas, kuras var piemērot Regulas 2016/425 un Regulas 2016/426 prasību neievērošanai ir noteiktas Administratīvo pārkāpumu kodeksa 166.9, 166.12, 166.15, 175.9 pantos.
* Atbilstības novērtēšanas institūciju atbilstību Regulas 2016/425 un Regulas 2016/426 prasībām vērtē nacionālā akreditācijas institūcija (Valsts aģentūra “Nacionālais akreditācijas birojs”) atbilstoši Noteikumos Nr.1059 noteiktajai kārtībai.
* Atbilstoši Regulas 2016/425 45.pantā un Regulas 2016/426 43.pantā noteiktajam dalībvalsts pienākumam informēt Eiropas Komisiju (turpmāk – EK) par sankcijām, Ekonomikas ministrija rakstiskā veidā (līdzšinējā prakse nosūtot oficiālo vēstuli) informēs EK par Latvijas normatīvajos aktos noteiktajām sankcijām līdz š.g. 21.aprīlim.
 |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un informēšana tiks nodrošināta Noteikumu projekta saskaņošanas ietvaros pēc to izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Tehniski grozījumi un citi grozījumi, kas būtiski nemaina esošo regulējumu un neparedz ieviest jaunas politiskās iniciatīvas. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | PTAC, valsts aģentūra “Nacionālais akreditācijas birojs” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta neietekmēs pārvaldes institucionālo struktūru un izpildē iesaistīto institūciju funkcijas un uzdevumi paliks nemainīgi |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Valsts sekretārs Ē.Eglītis

Lipskis, 67013292

Valdis.Lipskis@em.gov.lv